Paġna Il-Kumitat Konsultattiv jaqsam it-tħassib tal-Kummissjoni espress fl-abbozz tad-Deċiżjoni tagħha kif ikkomunikat lill-Kumitat Konsultattiv fis-27 ta' Ġunju 2016 skont l-Artikolu 101 tat-Trattat dwar il-Funzjonament tal-Unjoni Ewropea ("TFUE") u l-Artikolu 53 tal-Ftehim ŻEE. Il-Kumitat Konsultattiv jaqbel mal-Kummissjoni li l-impenji offruti mill-partijiet huma xierqa, neċessarji u proporzjonati u għandhom isiru jorbtu legalment fuq il-partijiet. Minoranza tastjeni. Il-Kumitat Konsultattiv jaqbel mal-Kummissjoni li, fid-dawl tal-impenji offruti mill-partijiet, ma għadx hemm raġunijiet għal azzjoni min-naħa tal-Kummissjoni kontra l-partijiet, bla preġudizzju għall-Artikolu 9(2) tar-Regolament (KE) Nru 1/2003. Minoranza tastjeni. Fis-26 ta' Novembru 2015, il-Kummissjoni adottat Valutazzjoni Preliminari skont l-Artikolu 9(1) tar-Regolament (KE) Nru 1/2003, u wriet it-tħassib tagħha li l-prattika tal-Partijiet li jiddikjaraw pubblikament iż-żieda fil-prezzijiet tista' tippermettilhom sabiex jiskambjaw informazzjoni dwar l-intenzjonijiet tal-prezzijiet futuri u b'hekk jista' ikollha l-għan li tirrestrinġi l-kompetizzjoni fuq is-suq għal servizzi ta' trasport marittimu tal-kontejners fuq rotot lejn u miż-Żona Ekonomika Ewropea ("ŻEE"), bi ksur tal-Artikolu 101 tat-TFUE u l-Artikolu 53 tal-Ftehim taż-ŻEE. Bejn il-21 ta' Diċembru 2015 u t-12 ta' Frar 2016, il-Partijiet issottomettew impenji lill-Kummissjoni bħala rispons għall-Valutazzjoni Preliminari tas-26 ta' Novembru 2015. L-abbozz ta' deċiżjoni jagħmel l-impenji vinkolanti fuq il-Partijiet, u jikkonkludi li fid-dawl tagħhom, ma baqax raġunijiet għal azzjoni min-naħa tal-Kummissjoni, u b'hekk jeħtieġ li l-proċedimenti f'dan il-każ jiġu mitmuma. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni jindirizzax biss l-oġġezzjonijiet rigward liema partijiet ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva. Bħala konklużjoni, nikkunsidra li f'dan il-każ, l-eżerċizzju effettiv tad-drittijiet proċedurali ġie rispettat. Brussell, it-28 ta' Ġunju 2016. Id-Deċiżjoni tagħmel legalment vinkolanti l-impenji offruti minn 14-il impriża tat-trasport marittimu tal-kontejners (minn issa 'l quddiem riferuti kollettivament bħala "il-Partijiet"): Maersk (id-Danimarka), MSC (l-Iżvizzera), CMA CGM (Franza), Hapag-Lloyd (il-Ġermanja), Hamburg Süd (il-Ġermanja), COSCO (iċ-Ċina), OOCL (Ħong Kong) u Evergreen (it-Tajwan), Hanjin (il-Korea t'Isfel), Hyundai Merchant Marine (il-Korea t'Isfel), MOL (il-Ġappun), NYK (il-Ġappun), UASC (l-Emirati Għarab Magħquda) u ZIM (l-Iżrael). Permezz ta' deċiżjonijiet tal-21 ta' Novembru 2013 u tat-13 ta' Novembru 2015, il-Kummissjoni bdiet proċedimenti kontra l-Partijiet. Fis-26 ta' Novembru 2015, il-Kummissjoni adottat Valutazzjoni Preliminari kif imsemmi fl-Artikolu 9(1) tar-Regolament (KE) Nru 1/2003 li ppreżentat it-tħassib tal-Kummissjoni dwar il-kompetizzjoni. Il-Valutazzjoni Preliminari ġiet innotifikata lill-Partijiet fis-26 ta' Novembru 2015. Bejn il-21 ta' Diċembru 2015 u t-12 ta' Frar 2016, il-Partijiet issottomettew impenji lill-Kummissjoni bi tweġiba għall-Valutazzjoni Preliminari ("Impenji"). Fis-27 ta' Ġunju 2016, il-Kumitat Konsultattiv fil-qasam tal-Prattiki Restrittivi u Pożizzjonijiet Dominanti ġie kkonsultat u ta l-opinjoni favorevoli tiegħu. Fit-28 ta' Ġunju 2016 l-Uffiċjal tas-Seduta ħareġ ir-rapport finali tiegħu. Il-Partijiet ħabbru regolarment iż-żidiet maħsuba (futuri) tagħhom tal-prezzijiet għal servizzi ta' trasport marittimu f'kontejners, mill-inqas fuq rotot mill-Asja tal-Lvant lejn l-Ewropa tat-Tramuntana u l-Mediterran (direzzjoni lejn il-Punent), fuq is-siti web tagħhom, permezz tal-istampa, jew b'mezzi oħra. Dawn l-avviżi jindikaw l-ammont taż-żieda f'Dollari Amerikani għal kull unità ta' kontejner trasportata (unità ekwivalenti għal 20 pied - twenty-foot equivalent unit, "TEU"), ir-rotta tal-kummerċ affettwata u d-data ta' implimentazzjoni. Dawn l-avviżi huma magħrufa fl-industrija bħala "Avviżi ta' Żieda fir-Rata Ġenerali" jew "Avviżi GRI (General Rate Increase)". Dawn ġeneralment jikkonċernaw żidiet imdaqqsin tar-rati ta' diversi mijiet ta' Dollari Amerikani kull TEU. L-Avviżi GRI kienu jsiru normalment tlieta sa ħames ġimgħat qabel id-data ta' implimentazzjoni maħsuba tagħhom, u matul dan iż-żmien il-Partijiet kollha jew uħud minnhom ħabbru żidiet fir-rati maħsuba simili għall-istess rotot jew għal rotot simili u l-istess data ta' implimentazzjoni jew waħda simili. Il-GRIs imħabbra xi drabi ġew posposti jew modifikati minn xi Partijiet, possibbilment billi jiġu allinjati mal-GRIs imħabbra minn Partijiet oħra. Fil-Valutazzjoni Preliminari tas-26 ta' Novembru 2015, il-Kummissjoni kienet tal-fehma li l-Avviżi GRI mhumiex daqshekk ta' siwi għall-konsumaturi: billi jiddikjaraw biss l-ammont ta' żieda maħsuba jista' jagħti l-każ li ma jinfurmawx lill-konsumaturi dwar il-prezz sħiħ il-ġdid li huma jkunu se jintalbu jħallsu fil-futur. Barra minn hekk, l-Avviżi GRI jista' jkollhom biss valur ta' rimandar u b'hekk, il-klijenti ma jkunux jistgħu jiddependu fuqhom għad-deċiżjonijiet ta' xiri tagħhom. Il-Kummissjoni esprimiet ulterjorment it-tħassib li din il-prattika tista' tippermetti lill-Partijiet li jinfurmaw ruħhom dwar l-intenzjonijiet tal-ipprezzar ta' xulxin u jikkoordinaw l-imġiba tagħhom. Din il-prattika setgħet ippermettiet lill-Partijiet li "jittestjaw", mingħajr ma jġarrbu r-riskju li jitilfu l-konsumaturi, jekk setgħux implimentaw b'mod raġonevoli żieda fil-prezz, u b'hekk setgħu naqqsu inċertezza strateġika għall-Partijiet u naqqsu l-inċentivi biex jikkompetu. Il-Kummissjoni kienet imħassba li dan l-aġir seta' jammonta għal prattika miftiehma bi ksur tal-Artikolu 101 tat-TFUE u l-Artikolu 53 tal-Ftehim ŻEE. Il-Partijiet offrew impenji skont l-Artikolu 9 tar-Regolament (KE) Nru 1/2003, biex jindirizzaw it-tħassib tal-Kummissjoni dwar il-kompetizzjoni rigward il-prattika msemmija qabel. Il-Partijiet offrew li jwaqqfu l-pubblikazzjoni u l-komunikazzjoni tal-avviżi tal-GRI, jiġifieri bidliet għal prezzijiet espressi biss bħala ammont jew perċentwal tal-bidla. Il-Partijiet mhux se jkunu obbligati li jippubblikaw jew jikkomunikaw (minn hawn 'il quddiem msemmija bħala "javżaw") il-prezzijiet tagħhom, iżda jekk jagħżlu li jagħmlu dan, l-avviżi jridu jippermettu lix-xerrejja li jifhmuhom u jiddependu fuqhom. Għal dan l-għan il-partijiet offrew li l-avviżi tal-prezzjiet ikun fihom mill-inqas l-informazzjoni li ġejja: l-ammont tar-rata bażi, soprataxxa għall-fjuwil ("BAF"), l-imposti tas-sigurtà, l-imposti tal-maniġġ fit-terminals ("THC") u l-imposti tal-aqwa tal-istaġun ("PSS", jew imposti simili); liema imposti oħra jistgħu japplikaw; is-servizzi li għalihom japplikaw; il-perjodu li miegħu huma relatati (li jista' jkun jew espress bħala perjodu fiss jew indefinit, f'liema każ il-prezzijiet jibqgħu validi sakemm jingħata avviż ieħor). L-avviżi mhux se jkunu aktar minn 31 jum qabel id-data tal-implimentazzjoni. Il-Partijiet ikunu marbuta permezz tal-avviżi tal-prezzijiet tagħhom matul il-perjodu ta' validità tagħhom bħala prezzijiet massimi, iżda se jkunu liberi li joffru prezzijiet aktar baxxi. Sabiex jiġi ffaċilitat it-twettiq tan-negozju, il-Partijiet jinkludu żewġ eċċezzjonijiet għall-impenji f'sitwazzjonijiet li ma jkunx probabbli li jagħtu lok għat-tħassib tal-Kummissjoni dwar il-kompetizzjoni. L-impenji ma japplikawx għal: komunikazzjonijiet ma' xerrejja li f'dik id-data jkollhom rata ta' ftehim fis-seħħ fuq ir-rotta li l-komunikazzjoni tirreferi għaliha; komunikazzjonijiet matul in-negozjati bilaterali jew il-komunikazzjonijiet, adattati għall-ħtiġijiet tax-xerrejja identifikati. Il-Partijiet madankollu jibqgħu marbuta bil-prezzijiet massimi stipulati fl-avviżi tal-prezzijiet rilevanti li huma applikabbli għall-istess servizzi u konsumaturi msemmija fil-komunikazzjonijiet, skont il-kundizzjonijiet stabbiliti fl-impenji. L-impenji se jkollhom validità ta' 3 snin lejn ir-rotot kollha minn u lejn iż-ŻEE, li jibdew ħames xhur wara li l-Kummissjoni tkun adottat deċiżjoni ta' impenn. L-impenji mhux se jostakolaw lill-Partijiet milli jikkonformaw mar-rekwiżiti skont il-liġijiet jew ir-regolamenti ta' ġuriżdizzjonijiet oħrajn. F'konformità mal-Artikolu 27(4) tar-Regolament (KE) Nru 1/2003, il-Kummissjoni ppubblikat avviż tat-test tas-suq flimkien mal-impenji proposti fis-16 ta' Frar 2016, li jistieden lill-partijiet terzi interessati biex jikkummentaw. B'mod ġenerali, l-osservazzjonijiet li waslu m' identifikawx problemi ta' kompetizzjoni ġodda u ma kien fihom l-ebda punti li jqisu mill-ġdid is-sustanza tal-abbozz ta' impenji offruti mit-trasportaturi. L-impenji fil-forma finali tagħhom huma biżżejjed biex jindirizzaw il-preokkupazzjonijiet identifikati mill-Kummissjoni fil-Valutazzjonijiet Preliminari tagħha mingħajr ma jkunu sproporzjonati. Avviżi tempestivi, trasparenti u impenjattivi tal-prezzjiet jippermettu lill-konsumaturi biex jagħmlu deċiżjonjiet ta' akkwist infurmati u jagħmluha diffiċli għall-Partijiet biex jiftiehmu fuq il-prezzijiet. Għalkemm avviżi aktar trasparenti min-natura tagħhom iwasslu għal aktar trasparenza kemm għall-Partijiet kif ukoll għal konsumaturi, il-konsumaturi infurmati jkunu f'pożizzjoni li jagħmlu pressjoni fuq il-Partijiet b'mod li jagħmlu l-kollużjoni diffiċli u riskjuża. L-impenji huma limitati biss għall-mod kif il-prezzijiet jiġu mħabbra u ma jinterferixxux mad-diskrezzjoni kummerċjali tal-Partijiet dwar jekk jagħmlux avviżi tal-prezzjiet u kif jistabbilixxu l-prezzijiet tagħhom. Billi dawn l-impenji jġibu bidla kbira fil-mod kif is-settur kollu jista' iħabbar il-prezzijiet kien xieraq li dawn ikunu limitati għal tliet snin sabiex jiġi eżaminat l-effett tagħhom fuq is-suq. L-impenji huma għaldaqstant proporzjonati. Id-deċiżjoni tagħmel l-impenji proposti mit-trasportaturi legalment vinkolanti fuqhom. Fid-dawl tal-impenji finali offruti mit-Trasportaturi, il-Kummissjoni tikkunsidra li ma kienx hemm aktar raġunijiet għal azzjoni min-naħa tagħha. Din id-Deċiżjoni għandha tapplika mis-7 ta' Diċembru 2016 sas-7 ta' Diċembru 2019. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8182 — PAI Partners/RP Group, f'dan l-indirizz:
Extracted from C_327_2016.html